nahid-hub/BLUGE-bengali-wikipedia-section-title-prediction huggingface dataset:
২৭ মার্চ, ১৮৪৮ তারিখে চার্চ অব ইংল্যান্ডের সাথে জড়িত ব্রিটিশ ঔপনেবিশক সমিতি ক্যান্টারবারি সংস্থার প্রথম সভার মাধ্যমে ক্রাইস্টচার্চ নামকরণের সিদ্ধান্ত গৃহীত হয়। ইংল্যান্ডের অক্সফোর্ড অক্সফোর্ড বিশ্ববিদ্যালয়ের অধীন ক্রাইস্ট চার্চ কলেজের নাম অনুসারে ক্রাইস্ট চার্চ নগরের নামাঙ্কিত হয়। জন রবার্ট গডলে এ নামকরণের প্রস্তাব করেছিলেন চার্চ অব ইংল্যান্ডের বসতির আদলে। প্রথমদিককার কিছু লেখক এ শহরকে ক্রাইস্ট চার্চ নামে অভিহিত করলেও সংস্থার পরিচালনা পরিষদের গঠনতন্ত্রে ক্রাইস্টচার্চ উল্লেখ করা হয়। ৩১ জুলাই, ১৮৫৬ তারিখে রাজকীয় সনদের মাধ্যমে ক্রাইস্টচার্চ নগরের মর্যাদা পায় এবং প্রাতিষ্ঠানিকভাবে নিউজিল্যান্ডের প্রাচীনতম নগরের মর্যাদায় অধিষ্ঠিত হয়। ১৮৫০-৫১ সালে পাঁচটি জাহাজে চড়ে প্রকৃত অভিবাসনকারীদের অবতরণ ঘটে। ১৮৬২ সালে নগর, ১৮৬৮ সালে বোরা হিসেবে প্রতিষ্ঠা পায়। পরবর্তীতে ১৯০৩ সালে এ নগরের সম্প্রসারণ ঘটানো হয়।

সঠিক অনুচ্ছেদ শিরোনাম কোনটি?
titleA. জোড়া শহর - সহোদর শহর
titleB. তথ্যসূত্র
titleC. ইতিহাস
titleD. বহিঃসংযোগ
উত্তর: titleC
বিশ্ববিদ্যালয়ের কলা অনুষদের সামনে ভাস্কর্যটির অবস্থান। খ্যাতিমান শিল্পী ও চট্টগ্রাম বিশ্ববিদ্যালয়ের চারুকলা বিভাগের শিক্ষক মুর্তজা বশীরের একক প্রচেষ্টায় এটি নির্মিত হয়। বিশ্ববিদ্যালয়ের চারুকলা ইনস্টিটিউটের শিক্ষক সৈয়দ সাইফুল কবীর ভাস্কর্যটির নকশায় করেন। ভাস্কর্যটিতে ৪টি পাখির প্রতীকী নির্মাণে ফুটিয়ে তোলা হয়েছে বাঙালির ছয় দফা ও স্বাধীনতা আন্দোলনের ক্রমধারা এবং পাখির ডানায় ২১টি পাথরের টুকরায় লিপিবদ্ধ হয়েছে বায়ান্নর ভাষা আন্দোলনের সমৃতি। ভাস্কর্টির মূল ভিত্তি রচিত হয়েছে বাংলাদেশের জাতীয় ফুল শাপলার ওপর। ২৫ মার্চ, ২০১০ সালে বিশ্ববিদ্যালয়ের তৎকালীন উপাচার্য আবু ইউসুফ, ও উপ-উপাচার্য মোহাম্মদ আলাউদ্দিন এটি উদ্ভোধন করেন।

সঠিক অনুচ্ছেদ শিরোনাম কোনটি?
titleA. প্রকাশনা
titleB. স্বাধীনতা স্মৃতি ম্যুরাল
titleC. বিশ্ববিদ্যালয় শাটল ট্রেন
titleD. অধিভুক্ত শিক্ষা প্রতিষ্ঠানসমূহ
উত্তর: titleB
১৯৭০-৭১ মৌসুমে ওয়েস্ট ইন্ডিজ সফরে দিলীপ সরদেশাইকে সর্বশেষ সুযোগ প্রদান করা হয়েছিল। দলে অন্তর্ভূক্ত হয়ে নিজেকে খুব সৌভাগ্যবান মনে করেছিলেন তিনি। অবিস্মরণীয় ক্রীড়ানৈপুণ্য প্রদর্শন করে ১৯৭১ সালে ভারতীয় ক্রিকেটে নবজাগরণকারীর ভূমিকায় অবতীর্ণ হয়েছিলেন। সঠিক ও খাঁটিমানের খেলোয়াড় হিসেবে আবির্ভূত হয়েছিলেন তিনি। স্পিনের বিপক্ষে খেলতেই অধিক স্বাচ্ছন্দ্যবোধ করতেন। কিন্তু, ওয়েস্ট ইন্ডিজে পেসের বিপক্ষে নিজেকে মেলে ধরতে সচেষ্ট হন। বারবার তিনি ভারত দলকে খেলায় ফিরিয়ে আনতে তৎপরতা দেখান।

ওভালে ৫৪ ও ৪০ রানের ইনিংস খেলে ভাগবত চন্দ্রশেখরের নেতৃত্বাধীন ভারত দলকে বিজয়ীর ভূমিকায় নিয়ে যান। সাধারণতঃ রক্ষণাত্মক ভঙ্গীমায় খেলতেন। তবে,দলের প্রয়োজনে আক্রমণাত্মক ঢংয়েও আত্মপ্রকাশ করতেন। নিউজিল্যান্ডের বিপক্ষে ভারতের অন্যতম দ্রুততম শতরানের ইনিংস খেলেন। কানপুরে ৭৯ রান করার পর ফলো-অনের কবলে থাকা ভারত দলে ৮৭ রান তুলে রক্ষা করেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. ব্যক্তিগত জীবন
titleC. অর্জনসমূহ
titleD. খেলার ধরন
উত্তর: titleD
২০০০ সালে বচ্চনকে ব্রিটিশ টেলিভিশন গেম "শো হু ওয়ান্টস টু বি আ মিলিয়নেয়ার?"-এর ভারতীয় সংস্করণের সঞ্চালক হিসেবে দেখা গিয়েছিল। যার নতুন নাম হয়েছিল "কৌন বনেগা ক্রোড়পতি" (সংক্ষেপে কেবিসি)। অন্যান্য দেশের মতই (যেখানে এটি গৃহীত হয়েছে) এই অনুষ্ঠানটি তাৎক্ষণিক সাফল্য পেয়েছিল। নভেম্বর ২০০০-এ কানাড়া ব্যাঙ্ক বচ্চনের বিরুদ্ধে আনা মামলা প্রত্যাহার করে নেয়। নভেম্বর ২০০৫ পর্যন্ত বচ্চনকে কেবিসি-র সঞ্চালকের পদে দেখা যায়। ছোট পর্দায় তার জনপ্রিয়তা ছবির জগতে তার প্রত্যাবর্তন অনেক সহজ করে দিয়েছিল। ২০০৯-এর অস্কারজয়ী ছবি 'স্লামডগ মিলিয়নেয়ার' এর দেখানো গেম "শো হু ওয়ান্টস টু বি আ মিলিয়নেয়ার?" প্রতিযোগিতায় প্রথম প্রশ্ন "জঞ্জীর ছবির তারকা কে ছিলেন?" -এর সঠিক উত্তর ছিল, "অমিতাভ বচ্চন"। ছবির একটি দৃশ্যে ফিরোজ আব্বাস খান অমিতাভ বচ্চনের ভূমিকায় অভিনয় করেন এবং গেম শোয়ের সঞ্চালকের ভূমিকায় দেখা গিয়েছিলো অনিল কাপূরকে। অভিতাভ বচ্চন "বিগ বস ৩" নামের একটি রিয়েলিটি শো এর সঞ্চলক হিসেবেও দেখা যায়।

সঠিক অনুচ্ছেদ শিরোনাম কোনটি?
titleA. টেলিভিশনে কর্মজীবন
titleB. বিতর্ক এবং সমালোচনা
titleC. বরাবাঁকির জমির মামলা
titleD. তারকা হয়ে ওঠা ১৯৭৩-১৯৮৩
উত্তর: titleA
প্রথমদিকে ফরাসিরা বিদ্রোহ প্রতিরোধ করার মত সুসজ্জিত ছিল না। ১৯২৫ সালে সিরিয়ায় ফরাসি সেনাসংখ্যা ছিল সর্বনিম্ন পর্যায়ে। এসময় সৈনিক ও অফিসার মিলে ছিল ১৪৩৯৭ জন এবং পাশাপাশি ৫৯০২ জন সিরীয় সহায়ক সেনা। ১৯২৪ সালে স্থায়ী মেন্ডেট কমিশনকে প্রদত্ত রিপোর্টে ফরাসি প্রতিনিধি লেখেন যে “জাবাল দ্রুজের ছোট রাষ্ট্রের তেমন গুরুত্ব নেই এবং এখানে মাত্র ৫০,০০০ এর মত বাসিন্দা আছে।” এরপর ১৯২৫ সালের সেপ্টেম্বরে বিদ্রোহ শুরু হওয়ার পর দ্রুজরা সফল হয় এবং ধারাবাহিক বিজয়ের পর আল-সুওয়াইদার দুর্গ দখল করে নেয়।

শীতকালে দ্রুজদের সাথে লড়াইয়ে অবতীর্ণ হওয়ার পরিবর্তে ফরাসিরা সাময়িকভাবে পিছু হটার সিদ্ধান্ত নেয়। ফরাসিদের সামরিক শক্তির প্রদর্শনহীনতা ও বিদ্রোহের জাতীয় আবেদন তৈরী হওয়ায় নতুন হাই কমিশনার হেনরি দা জুভেনেল এই পদক্ষেপকে একটি কৌশলগত ভুল হিসেবে আখ্যায়িত করেন। ফরাসিদের তাৎক্ষণিক প্রতিক্রিয়া দুর্বল হওয়ায় স্থানীয় অভিজাত ও দামেস্কের জাতীয়তাবাদিরা এতে যোগ দেয়।
যাযাবর গোত্রসমূহ প্রথমে বিদ্রোহের ফলে সৃষ্ট সুযোগ গ্রহণ করে। অভ্যুত্থানের ছয় সপ্তাহের মধ্যে জাতীয়তাবাদিদের সাথে সুলতান আল-আত্রাশের মিত্রতা স্থাপিত হয়। এসময় জাবাল দ্রুজে একটি জাতীয় অন্তর্বর্তীকালীন সরকার গঠিত হয়। আল-আত্রাশ ছিলেন এর প্রেসিডেন্ট ও ড. আবদুর রহমান শাহবান্দার ছিলেন এর ভাইস প্রেসিডেন্ট।

সহিংসতার প্রতিক্রিয়া হিসেবে সেসময় বিদ্রোহ আক্রান্ত হয়নি এমন এলাকায় জুভেনাল নির্বাচন ঘোষণা করেন। তবে হিমস ও হামায় স্থানীয় অভিজাতরা নির্বাচন অনুষ্ঠান প্রত্যাখ্যান করে। ১৯২৫ সালের ৪-৫ অক্টোবর হামায় ফাওজি আল-কায়ুকজি অভ্যুত্থানে নেতৃত্ব দেন এবং স্থানীয় জনগণ এতে অংশ নেয়। ১৯২৬ সালের সেপ্টেম্বর পর্যন্ত পূর্ণমাত্রায় অভ্যুত্থান চলতে থাকে। এসময় ফরাসিদের সেনাসংখ্যা কম থাকায় হিমস ও হামায় নজর দেয়ার ফলে তাদেরকে অন্য এলাকায় থেকে নজর সরাতে হয় ফলে বিদ্রোহ ছড়িয়ে পড়ে। দুই মাসের মধ্যে হিমস ও হামা অঞ্চলের পতন হয়।

হিমস ও হামায় বিদ্রোহ সত্ত্বেও নির্বাচনের ফলাফল থেকে ফরাসিদের ধারণা হয় যে সিরিয়ার জনগণ শান্তি স্থাপনে ইচ্ছুক। হিমস ও হামার পার্শ্ববর্তী প্রত্যন্ত এলাকায় সহিংসতার ঘটনা ঘটেনি এবং এখানে ৯৫% ভোটার উপস্থিতি ছিল। ১৯২৬ সালের ফেব্রুয়ারিতে ক্ষমা ঘোষণা করা হলেও জাবাল দ্রুজ ও দামেস্ক ছাড়া বাকি দেশ শান্ত ছিল।

বিদ্রোহীদের প্রাথমিক পর্যায়ে সাফল্য সত্ত্বেও ফরাসিরা বিদ্রোহ দমনে সক্ষম হয়। ১৯২৬ সালের শুরুর দিকে ফরাসিরা সেনা সংখ্যা ৫০,০০০ এ উন্নীত করে। এই সংখ্যা ছিল দ্রুজ জনসংখ্যার প্রায় সমান। বসন্ত নাগাদ দামেস্কের অধিকাংশ গোলার আঘাত বিধ্বস্ত হয় এবং জাতীয়তাবাদি নেতারা নির্বাসনে যেতে বাধ্য হন। পরের বছর বসন্তে দ্রুজরা চূড়ান্তভাবে পরাজিত হয় এবং সুলতান আল-আত্রাশ ট্রান্সজর্ডানে নির্বাসিত হন।

সঠিক অনুচ্ছেদ শিরোনাম কোনটি?
titleA. কারণসমূহ
titleB. দ্রুজ জনগোষ্ঠীর প্রতি অন্যায় আচরণ
titleC. জাতীয়তাবাদি মনোভাব
titleD. যুদ্ধের গতিপ্রবাহ
উত্তর: titleD
সাধারণতঃ চিকিৎসা সংক্রান্ত শিক্ষাগ্রহণ এবং জীবিকানির্বাহে চিকিৎসকদের কর্মপন্থা বিশ্বের বিভিন্ন প্রান্তে বিভিন্ন রূপ হয়ে থাকে।

প্রধানতঃ বিশ্ববিদ্যালয় কর্তৃপক্ষই চিকিৎসা শাস্ত্র বিষয়টি নিয়ন্ত্রণ করে থাকে। সকল উন্নত দেশসমূহে চিকিৎসা বিদ্যাগ্রহণের পর্যায় মূলতঃ তৃতীয়-ধাঁপে হয়ে থাকে। প্রতিষ্ঠান হিসেবে চিকিৎসা বিদ্যালয় কিংবা চিকিৎসা মহাবিদ্যালয়গুলো কোন একটি বিশ্ববিদ্যালয়ের সাথে সম্পৃক্ত থাকে। মাধ্যমিক বিদ্যালয় কিংবা উচ্চ মাধ্যমিক পাঠ শেষে ও প্রয়োজনীয় যোগ্যতা পূরণসাপেক্ষে তীক্ষ্ণ ধী-শক্তির অধিকারী শিক্ষার্থীকে প্রতিযোগিতামূলক ভর্তি পরীক্ষায় অবতীর্ণ হতে হয়। উত্তীর্ণরাই পরবর্তীকালে স্নাতক-পূর্ব পড়াশোনা হিসেবে চিকিৎসা বিদ্যায় অংশগ্রহণ করতে হয়। এ প্রশিক্ষণ বছরের শুরুতেই অথবা কয়েক বছর পর হতে পারে।

সাধারণতঃ শিক্ষা পাঠ্যক্রম সম্পাদনের জন্য পাঁচ থেকে ছয় বছরের প্রয়োজন পড়ে। বিজ্ঞান বিভাগের শিক্ষার্থীরাই চিকিৎসা বিদ্যা অধ্যয়ন করে থাকেন। তারপরও মৌলিকভাবে চিকিৎসা সংক্রান্ত জ্ঞান অর্জনের জন্য আইন-কানুন এবং বিশ্ববিদ্যালয় কর্তৃপক্ষের উপর নির্ভর করে পাঁচ থেকে আট বৎসর সময় ব্যয়িত হয়।

প্রাথমিক স্তরের শিক্ষাগ্রহণ অর্থাৎ চিকিৎসা শাস্ত্র স্নাতক ডিগ্রী অর্জন শেষে পূর্ণাঙ্গভাবে নিবন্ধনকার্য সম্পাদনের জন্য সাধারণতঃ এক থেকে দুই বছর অভিজ্ঞ ও বিশেষজ্ঞ চিকিৎসকের তত্ত্বাবধানে ডাক্তারী বিদ্যা চর্চার প্রয়োজন পড়ে। এ সময়কালকে ইন্টার্নশীপ কিংবা ফাউন্ডেশন বছর নামে যুক্তরাজ্যে উল্লেখ করা হয়। বিশ্বের অন্যত্র এটি "শর্তসাপেক্ষে নিবন্ধন" নামে অভিহিত হয়ে থাকে। কিছু নিয়ম-কানুন সংযুক্ত করে মার্কিন যুক্তরাষ্ট্রে এর সাথে আবাসিক চর্চার বিষয়টিও যুক্ত করে থাকে।

চিকিৎসা কার্যপরিচালনার অধিকার অর্জনের লক্ষ্যে নির্দিষ্ট বিশ্ববিদ্যালয় প্রশাসন স্নাতক ডিগ্রী অর্জনকারীকে চিকিৎসা সনদ প্রদান করে। এরফলেই তিনি দেশের প্রচলিত আইন মোতাবেক বৈধ কিংবা নিবন্ধিত চিকিৎসক হিসেবে পরিচিত হন। কিছু কিছু দেশে বৈধ কিংবা নিবন্ধিত চিকিৎসক হিসেবে পরিচিতির জন্য ইন্টার্নশীপ অথবা শর্তসাপেক্ষে নিবন্ধনের প্রয়োজন পড়ে।

সঠিক অনুচ্ছেদ শিরোনাম কোনটি?
titleA. শিখন ও প্রশিক্ষণ
titleB. উপমহাদেশ
titleC. আইন-কানুন
titleD. দক্ষতা ও পেশাদারীত্ব পর্যবেক্ষণ
উত্তর: titleA
অপেশাদার লেখকরা তাদের পর্ন গল্পগুলি ভাগ করে নেওয়ার ক্ষেত্রেও ইন্টারনেটে প্রভাব ফেলেছে। চিত্রগুলির চেয়ে পাঠ্য প্রেরণ অনেক সহজ এবং তাই ১৯৯০ এর দশকের গোড়া থেকে অপেশাদাররা অনলাইন স্টোরগুলিতে গল্প লেখায় অবদান রাখছিল। বেশিরভাগ বাণিজ্যিক ওয়েব সাইটগুলি চিত্রের জন্য চার্জ রাখে, গল্পের বিষয়বস্তুগুলো সাধারণত নিখরচায় দিয়ে থাকে এবং পপ-আপ বা ব্যানার বিজ্ঞাপন দ্বারা অর্থায়িত হয়। গল্প জমা দেওয়া এবং রেটিং ব্যবহারকারীর নিবন্ধকরণের উপর নির্ভর করে তবে এটি সাধারণত বিনামূল্যে। উদাহরণ হিসাবে সাইটগুলিতে যৌন সাহিত্য, সত্যিকারের নোংরা গল্প এবং লম্পট লাইব্রেরি অন্তর্ভুক্ত। 

সঠিক অনুচ্ছেদ শিরোনাম কোনটি?
titleA. হোম সিনেমা এবং ভিডিও
titleB. সাহিত্য: যৌন গল্প
titleC. ইতিহাস
titleD. প্রতিশোধ পর্ন
উত্তর: titleB
হাঙ্গেরি এর বিরুদ্ধে শোয়েনস্টেইগারের আন্তর্জাতিক আত্মপ্রকাশ হয় জার্মানির জাতীয় ফুটবল দলের হয়ে ২০০৪ সালে ইউরোতে। আন্ডার-২১ ক্লাবের হতাশাজনক দৌরের পরে শোয়েনস্টেইগারকে ২০০৪ সালে ইউরো খেলার জন্য ডাকা হয়। বায়ার্নের নাম্বার ৩১ জার্সিধারী পর্তুগালে তার অসাধারণ পারফর্মেন্সের জন্য আমোদ পর্যালোচনা পান রক্ষণশীল দক্ষতা দেখাবার জন্য এবং প্রথম গোলটি তার সতীর্থ মাইকেল বালাককে দিয়ে করানোর জন্য যদিও সেই ম্যাচটি জার্মানি ২-১ এ হেরে যায় চেক প্রজাতন্ত্রের কাছে।

সঠিক অনুচ্ছেদ শিরোনাম কোনটি?
titleA. ইউরো ২০০৮
titleB. আন্তর্জাতিক ক্যারিয়ার
titleC. বিশ্বকাপ ২০১৪
titleD. ইউরো ২০০৪
উত্তর: titleD
রাজ্যের বিমান পরিবহন ব্যবস্থা ধীরে ধীরে গড়ে উঠছে। দেরাদুনের জলি গ্র্যান্ট বিমানবন্দর রাজ্যের ব্যস্ততম বিমানবন্দর। এখান থেকে দিল্লির ইন্দিরা গান্ধী আন্তর্জাতিক বিমানবন্দরে দৈনিক ছয়টি উড়ান চলে। কুমায়ুন অঞ্চলের পন্তনগরের পন্তনগর বিমানবন্দর থেকে দিল্লিতে প্রতিদিন একটি উড়ান চলে এবং ফিরে আসে। এছাড়া সরকার পিথোরাগড়ে নৈনি সাইনি বিমানবন্দর, উত্তরকাশী জেলার চিনিয়ালিসৌরে ভারকোট বিমানবন্দর এবং চামোলি জেলার গৌচরে গৌচর বিমানবন্দর গড়ে তোলার পরিকল্পনা গ্রহণ করেছে।

পন্তনগর, জলি গ্র্যান্ট বিমানবন্দর ও অন্যান্য গুরুত্বপূর্ণ পর্যটনকেন্দ্রে (যেমন ঘাগারিয়া ও হেমকুন্দ সাহিব) হেলিপ্যাড পরিষেবা গড়ে তোলার পরিকল্পনা নেওয়া হয়েছে।

সঠিক অনুচ্ছেদ শিরোনাম কোনটি?
titleA. বিমান ও হেলিকপ্টার পরিবহণ
titleB. সংস্কৃতি
titleC. পর্যটন
titleD. নামকরণ
উত্তর: titleA
বেগম পত্রিকার প্রকাশনা শুরু হয় ১৯৪৭ সালের ২০ জুলাই যখন নূরজাহান বেগম বিএ শ্রেণীতে পড়তেন। তার বাবা নাসিরুদ্দীন প্রতিষ্ঠিত বেগম পত্রিকার প্রথম সম্পাদক ছিলেন সুফিয়া কামাল। প্রথম চার মাস সম্পাদক হিসেবে এর দায়িত্ব পালন করেন তিনি। নূরজাহান বেগমের মতো যারা সাখাওয়াত মেমোরিয়াল স্কুল ও লেডি বেবোর্ন কলেজে পড়তেন তারা সবাই মিলে বেগম-এর জন্য কাজ করতেন। বেগমের শুরু থেকে নূরজাহান বেগম ছিলেন ভারপ্রাপ্ত সম্পাদক। তিনি বিয়ে করেন রোকনুজ্জামান খানকে (দাদা ভাই)। ১৯৫০ সালে তারা বাংলাদেশে চলে আসেন।

ঢাকায় এসে নারীদের ছবি আঁকতে, লেখার জন্য উৎসাহী দিতেন নূরজাহান বেগম, যাতে তাদের অংশগ্রহণ বাড়ে। যারা লেখা পাঠাত, তাদের ছবিও ছাপাতেন বেগম পত্রিকা। প্রথমদিকে পুরুষরাও এতে লিখতেন। তবে এখন এতে শুধুমাত্র নারীরাই লিখে থাকেন। ১৯৫৪ সালে মার্কিন মহিলা সাংবাদিক, সাহিত্যিক ও সমাজকর্মী মিসেস আইদা আলসেথ ঢাকায় বেগম পত্রিকা অফিস পরিদর্শন করেন। ১৯৫৪ সালের ১৫ ডিসেম্বর আনুষ্ঠানিকভাবে 'বেগম ক্লাব' প্রতিষ্ঠিত হয় যার প্রেসিডেন্ট হন বেগম শামসুন নাহার মাহমুদ, সেক্রেটারি হন নূরজাহান বেগম এবং বেগম সুফিয়া কামাল ছিলেন এর অন্যতম উপদেষ্টা।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. শেষ জীবন
titleC. বেগম পত্রিকা
titleD. মৃত্যু
উত্তর: titleC
রাধারমণ বিগ্রহটি বৃন্দাবনের বিখ্যাত রাধারমণ মন্দিরে পূজিত হয়। এই মন্দিরটি প্রায় ৫০০ বছরের পুরনো। বৃন্দাবনের এই একটি মন্দিরেই বিগ্রহ একাদিক্রমে দীর্ঘতম সময় মন্দিরে পূজিত হয়েছে। উল্লেখ্য, মুঘল সম্রাট আওরঙ্গজেবের সেনাবাহিনী ১৭শ শতাব্দীতে বৃন্দাবনে মূর্তিধ্বংসকারী অভিযান চালালে, বৃন্দাবনের সকল বিগ্রহ শহরের বাইরে নিরাপদ স্থানে লুকিয়ে ফেলা হয়েছিল।

বর্তমান কালে এই মন্দিরে রাতে ভারতীয় শাস্ত্রীয় সংগীতের অনুষ্ঠান আয়োজিত হয়। দেশবিদেশ থেকে বহু ভক্ত এই মন্দিরে প্রতি বছর তীর্থযাত্রায় আসেন।

ভক্তেরা এই বিগ্রহটিকে জীবন্ত মনে করেন। তারা মনে করেন যে, দেবতা দৈনিক একটি পরিবারকে তার সেবার সুযোগ দেন।

সঠিক অনুচ্ছেদ শিরোনাম কোনটি?
titleA. নাম
titleB. মূর্তির সাজসজ্জা
titleC. ইতিহাস ও কিংবদন্তি
titleD. মন্দির
উত্তর: titleD
১৯৬৯ সালের ডিসেম্বরে ডোরেমন জাপানের ৬টি আলাদা আলাদা শিশুদের ম্যাগাজিনে প্রকাশিত হয়। ম্যাগাজিনগুলো শিশুদের শ্রেণি অনুযায়ী বিভক্ত ছিল। যথাঃ "ইয়োইকো" (ভদ্র শিশুদের জন্য), "ইচিন্" (নার্সারী বিদ্যালয়ের শিশুদের জন্য) "সোগাকু ইচিনেচি" (১ম শ্রেণির শিক্ষার্থীদের জন্য), "সোগাকু ইয়োনেনসেই" (চতুর্থ শ্রেণির শিক্ষার্থীদের জন্য)। ১৯৭৩ সালে ধারাবাহিক আরো ২টি ম্যাগাজিনে প্রকাশিত হয়। যেগুলো হলঃ সোগাকু গোনেনসেই (৫ম শ্রেণির শিক্ষার্থীদের জন্য), সোগাকু রোকুনেনসেই (৬ষ্ঠ শ্রেণির শিক্ষার্থীদের জন্য)।
১৯৭৭ সালে কোরোকোরো কমিক ডোরেমনের ম্যাগাজিন প্রকাশিত করে। আসল মাঙ্গা ভিত্তি করে ডোরেমনের চলচ্চিত্রসমূহ কোরোকোরো কমিক এ প্রকাশিত হয়। আর এই গল্পগুলো টেন্ট মুসহি সংরক্ষণ করেছে।
১৯৬৯সাল থেকে ডোরেমনের ৪৫টি খন্ড প্রকাশিত হয়েছিল ১৯৭৪ থেকে ১৯৯৬ সালের মধ্যে। এবং এর প্রচলন হয়েছিল ৮০ মিলিয়নের বেশি।ডোরেমন নানা প্রকার মাঙ্গায় প্রকাশিত হয়েছিল। যেটি পরিবেশনা করেছিল সোগাকুকান। ২০০৫ সালে সোগাকুকান ডোরেমনের আলো ৫টি খণ্ড প্রকাশিত করে। যেটির নাম দেওয়া হয়ে ছিল ডোরেমন প্লাস। এটা টেন্ট মুসির সংরক্ষণগারে সংরক্ষণ হয়নি ।

সঠিক অনুচ্ছেদ শিরোনাম কোনটি?
titleA. সংস্করণ
titleB. ইতালিয় সংস্করণে পরিবর্তনসমূহ
titleC. ইতালীয় সংস্করণ
titleD. মাঙ্গা
উত্তর: titleD
কুষ্টিয়া জেলার আয়তন ১,৬২১.১৫ বর্গকিলোমিটার । এর উত্তরে রাজশাহী, নাটোর ও পাবনা, দক্ষিণে চুয়াডাঙ্গা ও ঝিনাইদহ জেলা, পূর্বে রাজবাড়ী এবং পশ্চিমে মেহেরপুর জেলা ও ভারতের পশ্চিমবঙ্গের নদীয়া জেলা অবস্থিত ।

কুষ্টিয়ার ভিতর দিয়ে বয়ে যাওয়া প্রধান নদীগুলো হল পদ্মা, গড়াই নদী, মাথাভাঙ্গা, কালীগঙ্গা ও কুমার নদী। জেলাটির গড় সর্বোচ্চ তাপমাত্রা ৩৭.৮°সে এবং গড় সর্বনিন্ম তাপমাত্রা ১১.২°সে । এখানকার বার্ষিক গড় বৃষ্টিপাতের পরিমাণ ১,৪৬৭ মি.মি.।

সঠিক অনুচ্ছেদ শিরোনাম কোনটি?
titleA. জনসংখ্যা
titleB. শিক্ষা
titleC. বৃহত্তর কুষ্টিয়া
titleD. ভৌগোলিক সীমানা
উত্তর: titleD
১৯৮৩ সালে সমারসেটের উত্তরণে সংবাদপত্রে ‘ইট নেভার রেইনস’ লেখেন। এরফলে ক্রীড়া লেখক হিসেবে প্রথমবারের মতো প্রতিভাধর লেখকের মর্যাদা পান। খেলোয়াড়ী জীবন থেকে অবসর নেয়ার পর অস্ট্রেলিয়ায় অবস্থান করতে থাকেন। সিডনি মর্নিং হেরাল্ড, মেলবোর্নভিত্তিক দি এজ ও ইএসপিএনে লিখতে থাকেন। পাশাপাশি অস্ট্রেলিয়ায় এবিসি রেডিওতে ক্রিকেটে ধারাবিবরণী দিতেন। ঐ সময় সানহেট পড়তেন সার্বক্ষণিক। এমনকি ধারাভাষ্যকারদের কক্ষেও এভাবেই থাকতেন।

অস্ট্রেলিয়ার ক্রিকেটকে ঘিরে তার এ লেখনিতে বেশ জাতীয়তাবাদের ছোঁয়া পড়তে শুরু করে। খেলার বিষয়ে তিনি যে-কোন মূল্য প্রদানে প্রস্তুত থাকতেন। স্বল্পকিছুসংখ্যক বিশ্বজনীন কণ্ঠস্বরের অন্যতম হিসেবে এ খেলায় কোন দেশ, দল কিংবা খেলোয়াড়ের বিপক্ষে অভিযোগ উত্থাপন করেননি। মনেপ্রাণে প্রাচীনপন্থী হলেও ক্রিকেটে সর্বশেষ সাংবাদিকদের অন্যতম হিসেবে ল্যাপটপ ও মোবাইলকে দূরে সরিয়ে রাখতেন। তবে, কিছুটা সুবিধা লাভে বেশ বিস্ময় ও আশ্চর্য প্রকাশে কার্পণ্য করতেন না।

প্রায়শঃই অস্ট্রেলিয়া দলের সফলতা নিয়ে সমালোচনায় মুখরিত থাকতেন। বিশেষ করে, ২০০৭-০৮ মৌসুমে সিডনি ক্রিকেট গ্রাউন্ডে বর্ডার গাভাস্কার ট্রফির দ্বিতীয় টেস্টে ভারতের বিপক্ষে স্বল্প ব্যবধানে জয়ের পর অস্ট্রেলীয় অধিনায়ক রিকি পন্টিংয়ের উপর বেশ চটে যান তিনি। অস্ট্রেলীয়দের নেতিবাচক ক্রীড়াশৈলী প্রদর্শন ও ঝুঁকিপূর্ণ খেলার দায়ে অভিযুক্ত করেন। অস্ট্রেলীয় দলকে ‘বুনো কুকুরে পূর্ণ’ হিসেবে গণ্য করেন। তার মতে, পন্টিং খেলার কোন ভালোর জন্য বিন্দুমাত্র আগ্রহ প্রকাশ করছেন না, কৌশলের প্রয়োগ ঘটাচ্ছেন না, দলীয় সঙ্গী ও প্রতিপক্ষের কাছ থেকে প্রশংসার দাবীদার হচ্ছেন না।

সঠিক অনুচ্ছেদ শিরোনাম কোনটি?
titleA. অবসর
titleB. দৈহিক নির্যাতন
titleC. শৈশবকাল
titleD. ব্যক্তিগত জীবন
উত্তর: titleA
সুনেত্র গ্যাসক্ষেত্রের অবস্থান সিলেট বিভাগের সুনামগঞ্জ জেলার ধর্মপাশা উপজেলার সেলবরষ ইউনিয়নের গাবী গ্রামে ও ময়মনসিংহ বিভাগের নেত্রকোণা জেলার বারহাট্টা উপজেলা জুড়ে। এটি ছাতক গ্যাসক্ষেত্র থেকে ৫৯ কিমি দক্ষিণ-পশ্চিমে এবং বিবিয়ানা গ্যাসক্ষেত্র থেকে ৬৯ কিমি উত্তর-পশ্চিমে সুরমা বেসিনের পশ্চিম প্রান্তে অবস্থিত।

সঠিক অনুচ্ছেদ শিরোনাম কোনটি?
titleA. আবিষ্কার
titleB. খনন ও কূপ
titleC. অবস্থান
titleD. বর্তমান অবস্থা
উত্তর: titleC
২০১৪ সালে জাপানের প্রধানমন্ত্রী শিনজো আবে এই অঞ্চলে জাপানের অর্থনৈতিক পদক্ষেপকে আরও জোরদার করতে বাংলাদেশে একটি শিল্প করিডোর তৈরির উদ্যোগের কথা ঘোষণা করেন। এই উদ্যোগকে "বে অব বেঙ্গল ইন্ডাস্ট্রিয়াল গ্রোথ বেল্ট" (বিআইজি-বি) বলা হয়। জাপান শ্রীলঙ্কায় ভারত মহাসাগর অঞ্চলের জন্য একটি সামুদ্রিক নজরদারি কেন্দ্র প্রতিষ্ঠা করতে আগ্রহী।
সঠিক অনুচ্ছেদ শিরোনাম কোনটি?
titleA. উপকূলবর্তী দেশ
titleB. অপ্রচলিত সুরক্ষা চ্যালেঞ্জ
titleC. সুরক্ষা এবং কৌশলগত গুরুত্ব
titleD. জাপানি উদ্যোগ
উত্তর: titleD
চৌহালি উপজেলার প্রধান ভাষা বাংলা। তবে বাংলাদেশের অন্যান্য অঞ্চলের মত এ উপজেলায় ভাষাগতভাবে আঞ্চলিকতার টান লক্ষ করা যায়। এ উপজেলায় ৫৩টি ক্লাব, ৬টি গ্রন্থাগার, ১ টি সিনেমা হল ও ১০টি খেলার মাঠ সহ বিভিন্ন সাংস্কৃতিক প্রতিষ্ঠান রয়েছে। বিভিন্ন সামাজিক ও ধর্মীয় আচার অনুষ্ঠানে উপজেলার বাসিন্দারে বিভিন্ন লোকগীতি পরিবেশন করতে দেখা যেত যদিও বর্তমানে তা খুব একটা দেখা যায় না। এসব লোকগীতির মধ্যে, বিয়ের গান, কীর্তন, যাত্রাপালা, কিচ্ছা, গম্ভীরা, গজল, ভাদুই, পাঁচালি প্রভৃতি উল্লেখযোগ্য।

লোকউৎসবের মধ্যে ঈদ উৎসব, দূর্গ পুজা ও চড়ক উৎসব উল্লেখযোগ্য। এছাড়া আকিকা, গায়ে হলুদ, বউ বরণ, অন্নপ্রসান ও বৌউভাতের মত লোকাচার পালন করতে দেখা যায়। বাংলাদেশের অন্য অনেক অঞ্চলের মত বিয়ের অনুষ্ঠানে ডুলি এবং পালকির প্রচলন ছিল। পূর্বে চৌহালিতে অতিথি আপ্যায়নের পর বস্ত্র ও অন্যান্য সামগ্রী উপঢৌকনস্বরূপ দেওয়ার রীতি প্রচলিত ছিল। বাংলাদেশের অন্যান্য অঞ্চলের মত এ উপজেলায় বিভিন্ন লোকক্রীড়া যেমন, হাডুডু, কানামাছিসহ বিভিন্ন গ্রামীণ খেলাধুলা এবং ফুটবল ও ক্রিকেট খেলা জনপ্রিয়।

সঠিক অনুচ্ছেদ শিরোনাম কোনটি?
titleA. জনসংখ্যা উপাত্ত
titleB. সংস্কৃতি ও লোকাচার
titleC. ভূগোল
titleD. উল্লেখযোগ্য স্থান
উত্তর: titleB
ইঞ্জিনের  নজেল  লম্বায়  ১২১ ইঞ্চি (৩.১ মি.), মুখের ব্যাস ১০.৩ ইঞ্চি (০.২৬ মি.) এবং পশ্চাৎ অংশের মাপ ৯০.৭ ইঞ্চি (২.৩০ মি.)  নজেল  ঘণ্টাকৃতির হয় এবং  এম সিসির  সাথে বোল্ট দিয়ে আটকান থাকে, যা    নামে পরিচিত। প্রকোষ্ঠ গুলোর চাপের কারণে  'আর এস-২৫'  এর অস্বাভাবিক প্রসারণ অনুপাত (প্রায় ৭৭.৫ : ১) থাকে। সমুদ্র সমতলে, এই অনুপাতের নজেলের  নির্গত শিখা ভিন্ন ভিন্ন দিকে প্রবাহিত হতে পারে ,যা মহাকাশ যানে নিয়ন্ত্রণ জটিল করে এবং এর ক্ষতি করতে পারে। তাই রকেটডাইনের প্রকৌশলীরা  নজেলের দেয়ালের কোণ পরিবর্তন করে, পশ্চাৎ অংশে সরু করে দেন। এতে নিচের অংশের চাপ বেড়ে যায় এবং পরম চাপের মান ৪.৬-৫.৭ পিএসআই (৩২-৩৯ কিলো প্যাসকেল),  ভিন্ন দিকে প্রবাহ রোধ সম্ভব হয় । ভেতরের প্রবাহ নিম্নচাপে থাকে, যা প্রায় 2 পিএসআই (১৪ কিলো প্যাসকেল)বা এর কম। প্রতিটি নজেলের ভেতরের দেয়াল, পাশাপাশি জোড়া লাগান মরিচা রোধী ইস্পাতের নলের ভেতরের তরল হাইড্রোজেনের প্রবাহ দ্বারা শীতল করা হয়। মহাকাশ যানে, নজেলের সামনের প্রান্তে একটি সুরক্ষা বলয় ঝালাই করা থাকে যা থেকে নভো-খেয়াযানের সাথে যুক্ত তাপ সুরক্ষার আচ্ছাদন শুরু হয়। নজেলের  উন্মুক্ত দিকে তাপ সুরক্ষার আচ্ছাদন প্রয়োজন হয় উৎক্ষেপণ, উর্দ্ধগমণের সময়, পৃথিবীর কক্ষপথে এবং যাত্রার শুরুতে। আবরণটি ধাতুর পর্দা ও পাত দিয়ে ঢাকা থাকে যার মধ্যে চার স্তরের ধাতুর গোঁজ দেয়া থাকে।

সঠিক অনুচ্ছেদ শিরোনাম কোনটি?
titleA. জ্বালানী ব্যবস্থা
titleB. টার্বোপাম্পস
titleC. তথ্যসূত্র
titleD. নজেল
উত্তর: titleD
১৯০৬ সালে বন্দর কর্তৃপক্ষ বন্দরের চিফ ইঞ্জিনিয়ার জন স্কট, ইস্ট ইন্ডিয়ান রেলওয়ের চীফ ইঞ্জিনিয়ার আর এস হায়েট এবং কলকাতা কর্পোরেশন এর চীফ ইঞ্জিনিয়ার ডাব্লিউ বি ম্যাকাবে এর নেতৃত্বে একটি কমিটি নিয়োগ করে৷ চীফ ইঞ্জিনিয়ারদের নেতৃত্বাধীন কমিটি প্রয়োজনীয় তথ্য-উপাত্ত উপস্থাপন করে৷ সকল তথ্য-উপাত্তের ভিত্তিতে নদীটির উপর একটি ভাসমান সেতুর বদলে একটি ক্যান্টিলিভার সেতু নির্মাণের সিদ্ধান্ত গ্রহণ করা হয়৷ এই পরিকল্পনা মোটেই পছন্দ হয়নি স্যর লেসলির। কারণ, তখনও পর্যন্ত পৃথিবীতে তিনটি মাত্র ক্যান্টিলিভার সেতু বানানো হয়েছে। নতুন প্রযুক্তি নিয়ে ভারতে পরীক্ষানিরীক্ষা করতে চাননি তিনি। এর মধ্যেই ১৯১৭ সালে ক্যান্টিলিভার প্রযুক্তিতে তৈরি কানাডার পঁ দ্য কেবেক সেতু ভেঙে পড়েছিল। লেসলি সাহেব নতুন একটি ভাসমান সেতুর পক্ষেই মত দিয়েছিলেন। একই মতামত ছিল পোর্ট কমিশনারেরও। কারণ, বন্দরের কাছে সেতুতে গরুর গাড়ি চলাচলের চেয়ে বিলেত থেকে আসা জাহাজ চলাচল আরও বেশি জরুরি ছিল।

প্রাথমিক কমিটি গঠনের পর ১৯১১ সালে নতুন হাওড়া সেতু নির্মাণের নকশা চাওয়া হয়। পরের বছর সারা বিশ্ব থেকে ৯টি সংস্থা ১৮টি নকশা জমা দেয়। কিন্তু সব ক’টি নকশাই ছিল বাসকুল মডেলে। অর্থাৎ সেতুর মাঝ বরাবর খোলা রাখার ব্যবস্থা রেখেছিল সব সংস্থাই। এর মধ্যে এসে পড়ে প্রথম বিশ্বযুদ্ধ। ব্রিটিশরা নতুন কোনও পরিকাঠামো প্রকল্প থেকে সরে আসে। ১৯১৭ থেকে ১৯২৭ পর্যন্ত যুদ্ধের কবলে পড়ে অর্থনীতিও ধাক্কা খায়। এ দেশে আমদানি কমতে থাকে। ফলে নতুন করে কোনও প্রকল্প হাতে নেওয়ার ক্ষেত্রে রক্ষণাত্মক হয়ে পড়ে ব্রিটিশ প্রশাসন। ১৯২১ সালে ফাইল ঝেড়ে ফের চর্চা শুরু হয়।

আর তা শুরু হতেই সামনে এসে পড়ে পোর্ট কমিশনার আর রেলওয়ে চিফ ইঞ্জিনিয়ারের ভিন্ন মতের কথা। এক জন পন্টুন ব্রিজ চান তো অন্য জন ক্যান্টিলিভার সেতু। ব্রিটিশ প্রশাসন একটি মধ্যপন্থা বার করেন। ১৯২১ সালে স্যর রাজেন্দ্রনাথ মুখোপাধ্যায়কে (আর এন মুখার্জি) মাথায় রেখে একটি কমিটি গড়ে দেন। তিনি তখন মার্টিন অ্যান্ড কোম্পানির অন্যতম মালিক। কমিটির সদস্য তৎকালীন কলকাতা বন্দরের চেয়ারম্যান ক্লিমেন্ট হিন্ডলে, চিফ ইঞ্জিনিয়ার জে ম্যাগ্লাসান। কমিটি তৎকালীন বিশিষ্ট ইঞ্জিনিয়ার বেসিল মট-এর পরামর্শ গ্রহণ করেন। স্যর বেসিলই প্রথম ‘সিঙ্গল স্প্যান আর্চড ব্রিজ’-এর প্রস্তাব করেন। ১৯২২ সালে আর এন মুখার্জি কমিটি চূড়ান্ত রিপোর্ট পেশ করে। তাতে যাবতীয় বিতর্ক সরিয়ে ক্যান্টিলিভার সেতু নির্মাণের সুপারিশ করা হয়। ঠিক হয়, এমন প্রযুক্তি হবে যাতে সেতুর নীচ দিয়ে অনায়াসে জাহাজ-স্টিমার যাতায়াত করতে পারবে।

১৯২৬-এ পাস হয় ‘দ্য নিউ হাওড়া ব্রিজ অ্যাক্ট’। সম্ভবত দেশের প্রথম সেতু হাওড়া ব্রিজ, যার নির্মাণ, রক্ষণাবেক্ষণ ইত্যাদি আইনসিদ্ধ। আইন পাস তো হলই, এর পর ১৯৩০ সালে ১৫ মার্চ বাংলার গভর্নর বৈঠক ডেকে সেতু নির্মাণের জন্য এগিয়ে যাওয়ার নির্দেশ দেন।

১৯৩৫ সালে নতুন হাওড়া ব্রিজের আইন সংশোধিত হয় এবং পরের বছর ব্রিজটি নির্মাণের কাজ শুরু করা হয়৷

সঠিক অনুচ্ছেদ শিরোনাম কোনটি?
titleA. সেতুর পরিকল্পনা
titleB. নির্মাণ
titleC. প্রথম প্রস্তাব
titleD. উন্মোচন
উত্তর: titleA
১৯০১ সালে বীরভূমের জনসংখ্যা ছিল ৯০২,২৮০। ১৯৮১ সালে তা বেড়ে দাঁড়ায় ২,০৯৫,৮২৯। ২০০১ সালের জনগণনা তথ্য অনুসারে এই জনসংখ্যা আরও বেড়ে দাঁড়িয়েছে ৩,০১৫,৪২২। নিম্নোল্লিখিত সারণিতে জেলার জনপরিসংখ্যান সংক্রান্ত তথ্য প্রদত্ত হল:

২০০১ সালের জনগণনা তথ্য অনুসারে জেলার মোট জনসংখ্যার ৬৫ শতাংশ হিন্দু। অবশিষ্ট (৩৩.০৬ শতাংশ) মূলত মুসলমান।. 
অন্যান্য ধর্মাবলম্বীরা জনসংখ্যার মধ্যে ছড়িয়ে ছিটিয়ে আছেন। ২০০১ সালের জনগণনা তথ্য অনুযায়ী, মোট জনসংখ্যার ২৯.৫ শতাংশ তফসিলি জাতি ও ৬.৭ শতাংশ তফসিলি উপজাতি। বাঙালিরা ছাড়াও সাঁওতাল ও আরও দশটি উপজাতি এই জেলায় বাস করে। এদের মধ্যে কোড়া, মহালি ও ওঁরাও উল্লেখযোগ্য। এখানকার বাঙালিরা বাংলার স্থানীয় উপভাষায় কথা বলেন।

সঠিক অনুচ্ছেদ শিরোনাম কোনটি?
titleA. জলবায়ু
titleB. খেলাধূলা
titleC. জনপরিসংখ্যান
titleD. অর্থনীতি
উত্তর: titleC
অনেক দেশের গোপনীয়তার প্রবক্তারা তথ্যের অভাবের বিষয়ে প্রশ্ন তুলেছেন এবং আন্দোলন করেছেন এটা নিয়ে যে পাসপোর্ট চিপে আসলে কি কি থাকবে এবং এটা নাগরিক স্বাধীনতাকে প্রভাবিত করবে কিনা।আসল সমস্যা যেটা তারা খুঁজে বের করেছে সেটা হল যে পাসপোর্টের তথ্য রেডিও ফ্রিকুয়েন্সী আইডেন্টিফিকেশন (আর এফ আই ডি) প্রযুক্তির সাহায্যে খুব সহজেই ট্রান্সফার করা যায়,যা একটি মারাত্মক অরক্ষিত অবস্থার সৃষ্টি করতে পারে।যদিও এটা একটি আইডি চেক করা কম্পিউটারকে একজন ব্যক্তির শারীরিক সংযোগ ছাড়াই ব্যক্তির সম্পর্কে তথ্য জানার অনুমতি দিতে পারে,এটা প্রয়োজনীয় সরঞ্জামাদি থাকলে যে কাউকেই ঐ কাজ করার অনুমতি দিতে পারে।যদি ব্যক্তিগত তথ্য এবং চিপের পাসপোর্ট নাম্বার এনক্রিপ্ট করা না হয়,তথ্যগুলো ভুল হাতে চলে যেতে পারে।

১৫ ডিসেম্বর ২০০৬ সালে বিবিসি প্রকাশিত একটি নিবন্ধ প্রকাশিত করে ব্রিটিশ ই-পাসপোর্টের উপর,যা উপরোক্ত গল্প উদ্ধৃত করে এবং আরো যোগ করে:
এবং যোগ করে যে, ভবিষ্যতে তথ্য সমাজে পরিচয়(এফ আই ডি আই এস) নেটওয়ার্ক এর গবেষণা দলও (ইউরোপীয় ইউনিয়ন দ্বারা গৃহীত তথ্য প্রযুক্তি নিরাপত্তা বিশেষজ্ঞদের একটা দল)"ই-পাসপোর্ট প্রকল্পের বিরুদ্ধে রুখে দাড়ায়। [বলে যে] ইউরোপীয় সরকার একটি নথি জনগনের উপর জোর করে চাপিয়ে দিয়েছে যা নাটকীয়ভাবে নিরাপত্তা হ্রাস করে এবং পরিচয় প্রতারণার ঝুঁকি বাড়ায়।"

অধিকাংশ নিরাপত্তা ব্যবস্থা ডিজাইন করা হয়েছে অনির্ভরযোগ্য নাগরিকদের বিরুদ্ধে ("বিপথগামী"), কিন্তু বৈজ্ঞানিক নিরাপত্তা সম্প্রদায় সম্প্রতি অবিশ্বস্ত্য যাচাইকারীদের হুমকির কথাও বলেছে,যেমন দুর্নীতিগ্রস্ত সরকারি প্রতিষ্ঠান, বা এমন জাতি যারা দুর্বলভাবে বাস্তবায়িত, অনিরাপদ ইলেকট্রনিক সিস্টেম ব্যবহার করে।
নতুন ক্রিপ্টোগ্রাফিক সমাধান যেমন ব্যক্তিগত বায়োমেট্রিক্স প্রস্তাবিত হয়েছে মারাত্মক পরিচয় প্রতারণার ঝুঁকি প্রশমিত করার জন্য।এগুলো বর্তমানে বৈজ্ঞানিক গবেষণার মধ্যে আছে, কিন্তু এখনো বায়োমেট্রিক পাসপোর্টে বাস্তবায়ন করা হয়নি।.

সঠিক অনুচ্ছেদ শিরোনাম কোনটি?
titleA. প্রতিপক্ষ
titleB. ইউরোপীয় ইউনিয়ন
titleC. বায়োমেট্রিক পাসপোর্ট ব্যবহারকারী দেশগুলো
titleD. তথ্য সুরক্ষা
উত্তর: titleA